แฟนผม ฝังเข็มหลังคลอดลูกได้ 3 วันครับ ต่อมาประจำเดือนไม่มาเลยตั้งแต่เดือนแรกที่ฝั้ง ผ่านมา 7 เดือนประจำเดือนก็ยังไม่มา เลยซื้อที่ตรวจมาตรวจ ปรากฏว่าขึ้น2 ขีด เรยอยากรู้ว่า มีโอกาสตั้งท้องสูงใช่มั้ยครับ
สวัสดีครับ ยาคุมกำเนิดแบบฝัง หรือยาฝังคุมกำเนิด(Contraceptive Implant) เป็นยาคุมชนิด Progestin ออกฤทธิ์โดยยับยั้งไข่ไม่ให้พัฒนา และทำให้มูกปากมดลูกเหนียว จึงไม่มีไข่ตกและอสุจิไม่สามารถเข้าไปในโพรงมดลูกได้ อีกส่วนนึง คือการให้นมบุตร จะมีการกระตุ้นการสร้างน้ำนม โดยต่อมใต้สมองจะหลั่ง ฮอร์โมนโปรแลคติน(Prolactin) ซึ่งออกฤทธิ์ยับยั้ง การตกไข่ ทั้งการฝังยาคุมกำเนิด และการให้นมบุตร ทำให้มีโอกาสตั้งครรภ์ได้น้อยมาก การทดสอบการตั้งครรภ์ ด้วยชุดตรวจแบบจุ่ม(test strip) ทดสอบโดย ปัสสาวะในถ้วยสะอาด นำแผ่นทดสอบด้านที่มีลูกศรจุ่มในถ้วยปัสสาวะจุ่มใช้เวลา 3 วินาที หลังจากนั้นนำออกมาวางพักในแนวราบ รออ่านผล 1-5 นาที การตรวจการตั้งครรภ์ด้วยปัสสาวะจะเป็นการตรวจฮอร์โมน hCG ซึ่งสร้างจากการฝังตัวของตัวอ่อนและรก ถ้าชุดทดสอบให้ผลบวกแสดงว่ามีการตั้งครรภ์ ในการณีที่ไม่มีการตั้งครรภ์แต่ชุดทดสอบให้ผลบวกเราเรียกว่าผลบวกเทียม (False positive) ซึ่งสาเหตุที่พบได้บ่อยคือ ทิ้งชุดทดสอบนานเกิดไปแล้วจึงอ่านผลทดสอบ หรือการใช้งานชุดทดสอบผิดวิธี แนะนำให้ทดสอบการตั้งครรภ์อีกครั้งโดยใช้ชุดตรวจมาตรฐานและทดสอบการตั้งครรภ์ตามวิธีการใช้ของชุดตรวจ หากผลยังพบการตั้งครรภ์ แนะนำให้พาภรรยามารับการตรวจที่โรงพยาบาลอีกครั้งครับ